**Проект CSS3 web generator with preferences**

**Задача**

Да се проектира и изгради уеб базирана среда, която да позволява генериране на валиден, стандартен и оптимизиран CSS3 код. Системата трябва да позволява съхраняване на създаден от потребителя стил под зададено от него име.

Системата трябва да има следните възможности за генериране на CSS категории стилове:

* Border radius
* Box Shadow
* Text shadow
* RGBA
* Font face
* Multiple Columns
* Box resize
* Box sizing
* Outline
* Transition
* Transform

Всяка от изброените по-горе категории се характеризира със специфични настройки, които трябва да се определят от екипа.

Например: за да се настрои Border radius, трябва да се зададат стойности за top left, top right, bottom left и bottom right в пиксели за радиус на заобляне на рамката.

Потребителите трябва да имат възможност да избират категория стил във всеки един момент от време (например меню). След избор на категория се зарежда форма в която потребителя да въвежда конкретни настройки за категорията. Генерирането на стила да се случва без презареждане на страницата, като може да става или при натискане на бутон (Generate) или автоматично от системата, след като са въведени всички характеристики за желания стил. Генерираният код да е ясно видим за потребителя и същият да има възможност да копира лесно кода, за да може да го използва след това.

При всяко генериране на стил, потребителите трябва да имат възможност да съхранят и именуват стила, за да могат да ползват кода повторно без нужда от първоначални настройки и да имат preview. От всяка категория да могат да се съхраняват до 5 стила, съответно съхранени стилове да могат да се трият.

**Изисквания към реализацията**

* Приложението трябва да бъде разработено, като се използват езици PHP, JavaScript, MySQL, CSS3, HTML5 и JQuery (библиотека).
* Да се изгради архитектура на приложението, като схематично се разграничат различните му слоеве.
* Да се проектират и реализират необходимите за всяка категория специфични елементи.

**Изисквания към решението**

Решението, което е предадено от екипа, трябва да се състои от:

* Програмен код
* Системна документация – трябва да включва архитектура на приложението, поставени и решени задачи и др.
* Потребителска документация – подробно описание на функционалността на системата, като се включват екрани и примерни сценарии за използване и приложение.

**Изисквания към продукта**

Продукта трябва да бъде HTML валиден, да работи нормално под всички по-широко използвани браузери като: IE, FF, Safary, Chrom. Генерираният от CSS3 generator код, също трябва да е според стандартите за валиден CSS3, както и да работи еднакво под различните браузери (cross browser).

**Изисквания към документацията**

Документацията към проекта, трябва да се състой от две части и да включва ръководство за потребителя и ръководство за програмиста.

Да се направи и кратък анализ, кои са най-използваните CSS3 генератори, какви са техните предимства и недостатъци сравнено с разработения от екипа продукт.

**Срокове**

* Междинен срок за среща по проекта е 10.12.2021г., когато екипа трябва да се събере и да се прегледа изработения от него план за действие. Плана трябва да включва: разпределение на дейностите между членовете на екипа, подробно разписани задачи по всяка дейност, поставяне на срокове към всяка дейност
* Срокът за завършване на проекта е 31.01.2022г.

**Консултации**

Консултации по проекта ще се провеждат всеки понеделник от 14:30 до 16:00, както и вторник от 13:00 до 15:30.

**Защита**

Защитата на заданието ще се проведе първа седмица от Есенен семестър 2021-2022г.

**Оценка**

Оценката се формира на база на степен на изпълнение на задачата като цяло и индивидуално. Индивидуалната оценка представлява 2/3 от крайната оценка и се формира на база на качеството на компонента, за който отговаря конкретният студент. Общата оценка по проекта формира 1/3 от крайната оценка.

Оценяване: 61-70% - Среден 3, 71-80% - Добър 4, 81-90% - Мн. Добър 5, 91-100% Отличен 6.

**Консултант**

гл. ас. д-р Марияна Райкова, mariana\_sokolova@yahoo.com